Kabbinèt-Balkenende I

't Kabbinèt-Balkenende I waor e Nederlands Kabbinèt wat regeerde vaan 22 juli 2002 tot 27 mei 2003. Vaanaof 16 oktober 2002, d'n daag boe-op 't veel, waor 't kabinet demissionair. 't Kabbinèt berösde op 'n coalitie vaan CDA, LPF en VVD, die 93 zetele had. 't Kabinet stoont bekind es oongewoen instabiel en waor sinds 't Kabbinèt-Colijn V 't korts regerend kabbinèt vaan Nederland.

Ministers
 Jan Peter Balkenende (CDA), Algemein Zake, premier
 Jaap de Hoop Scheffer (CDA), Boetelandse Zake
 Piet Hein Donner (CDA), Zjusties
 Hilbrand Nawijn (LPF), Vreemdelingezake en Integratie
 Johan Remkes (VVD), Binnelandse Zake en Keuninkrieksrelaties, vice-premier
 Maria van der Hoeven (CDA), Oonderwies, Cultuur en Weitesjap(pe)
 Hans Hoogervorst (VVD), Financië
 Benk Korthals (VVD), Defensie, op 21 december 2002 opgevolg door Henk Kamp (VVD)
 Henk Kamp (VVD), Volkshoesvesting, Ruumdeleke Ordening en Miljeu
 Roelf de Boer (LPF), Verkier en Waterstaot, nao 16 oktober ouch vice-premier
 Herman Heinsbroek (LPF), Ikkenomische Zake, op 16 oktober 2002 aofgetrejje en opgevolg door Hans Hoogervorst (VVD)
 Cees Veerman (CDA), Landbouw, Natuurbehier en Vèsserij
 Aart Jan de Geus (CDA), Sociaol Zake en Werkgelegeheid
 Eduard Bomhoff (LPF), Volkgezoondheid, Welzien en Sport en vice-premier, op 16 oktober 2002 aofgetrejje en in de kwaliteit vaan minister opgevolg door Aart Jan de Geus (CDA)

Staotssecretaire
 Atzo Nicolaï (VVD), Europees Zake
 Agnes van Ardenne (CDA), Oontwikkelingssamewèrking
 Rolf Hessing (LPF), Binnelandse Zake en Keuninkrieksrelaties
 Cees van Leeuwen (LPF), Cultuur en Media
 Annette Nijs (VVD), MBA
 Steven van Eijck (LPF), Financië
 Cees van der Knaap (CDA), Defensie
 Pieter van Geel (CDA), Volkshoesvesting, Ruumdeleke Ordening en Miljeu
 Melanie Schultz van Haegen (VVD), Verkier en Waterstaot
 Joop Wijn (CDA), Ikkenomische Zake
 Jan Odink (LPF), Landbouw, Natuurbehier en Vèsserij
 Mark Rutte (VVD), Pensioen en Arbeidsmèrret
 Philomena Bijlhout (LPF), Emancipatie en Femiliezake, op 24 juli 2002 aofgetrejje en opgevolg door Khee Liang Phoa (LPF)
 Clémence Ross-Van Dorp (CDA), Volksgezoondheid, Welzien en Sport.

Formatie
Nao de verkezinge vaan 15 mei, boebij 2002 de PvdA en D'66 gehalveerd waore en de VVD ouch sterk verlaore had meh de LPF es groete nuikoumer 26 zetele wón, laog 'n rechse coalitie mèt CDA en VVD veur de haand. Twie daog nao de verkezinge beneumde keuningin Beatrix Piet Hein Donner tot formateur. Nao aonvenkeleken oonwèl vaan de verlezer de VVD, lökden 't in 67 daog e kabinet inein te zètte. 't Beleid waor oetgesproke conservatief: deregulering, strenger eise veur immigrante, aonlègke vaan weeg veur files te bestrije. De ministers veur miljeu en oontwikkelingssamewèrking verdwene, en 't departemint vaan zjusties kraog eine minister extra: veur Vreemdelingebeleid en Integratie.

Regering en val
De coalitie waor vaanaof 't begin zwak doortot binne de nui partij de LPF groete tegestèllinge en spanninge waore. Al na ach oor mós staotssecretairse Philomena Bijlhout opstappe umtot ze in de jaore tacheteg in Suriname aon de zij vaan Desi Bouterse had mètgestreje. Väöl vaan de LPF-politici hadde weineg of gein pólletieke ervaoring en dege dinger die me vaan ministers neet verwachde. Zoe dege Hilbrand Nawijn en Herman Heinsbroek dèks oetspraoke euver de sameleving die boete hun werkterrein laoge en/of in tegespraok waore mèt 't officieel regeringsbeleid. De oetindelek groetste klap waor de ruizing tösse de ministers Heinsbroek en Eduard Bomhoff; dit leide op 16 oktober tot de val vaan 't kabinet. VVD-minister Benk Korthals mós in decimber nog aoftrejje, door oonthullinge euver fraud in de bouwwereld.

't Beleid vaan 't Kabbinèt-Balkenende I is gooddeils veurgezat in 't Kabbinèt-Balkenende II, woe-in de meiste vaan de CDA- en VVD-bewindslui trökkaome.

Balkenende I